Spørgsmål til Platons Gorgias kapitel 13-17 linje 16 (dvs. s. 409-414, til ”I at fremkalde behag og nydelse”)

Sæt jer I par eller små grupper: Platons Gorgias er en **dialog**, dvs. samtale. Den er skabt til at blive læst højt, så gør det! Lad én læse Sokrates’ replikker, og en anden Gorgias’ 😊

**HUSK** også at begrunde jeres svar med teksteksempler!

[OBS. I kapitel 13 er der to karakterer ved navn Chairephon og Kallikles – det er ikke vigtigt, at I ved hvem de er, men de har været tilskuere til Sokrates’ og Gorgias’ samtale]

1. Hvorfor virker retorikken kun blandt de ukyndige, ifølge Sokrates? (kapitel 13)
2. Hvordan bruger Sokrates det han siger i kapitel 14 til at udpege fejl i Gorgias’ argumentation i starten af kapitel 15?
3. I kapitel 16 kommer Gorgias’ elev Polos på banen. Hvad er det han beskylder Sokrates for, og hvordan reagerer Sokrates på det? Hvem synes I, har mest ret?
4. Hvad er Sokrates’ bud på hvad retorik er (s. 414)? Tænk på, hvad Sokrates altid stræber efter, og tænk så på, om han holder af retorikken (sådan som han selv definerer den)?
5. Endeligt: Tænk tilbage på artiklen ”Massevælde” i starten af forløbet – kan I se en sammenhæng mellem den artikel og Sokrates’ forhold til retorik i demokratiet? **Hvilken holdning tror I, Sokrates har til demokratiet – er han for eller imod? Hvorfor?**